ai4bharat/Pralekha huggingface dataset:
युवा व्यवहार आणि क्रीडा मंत्रालय
किरण रिजीजू यांच्याकडून अरुण जेटलींच्या निधनावर शोक व्यक्त
नवी दिल्ली, 24 ऑगस्ट 2019
केंद्रीय युवा आणि क्रीडा खात्याचे राज्यमंत्री  किरण रिजीजू यांनी माजी केंद्रीय मंत्री अरुण जेटली यांच्या निधनाबद्दल शोक व्यक्त केला आहे. रिजीजू आपल्या शोकसंदेशात म्हणतात, “अरुण जेटली जी यांच्या निधनामुळे मी फार दुःखी आहे. त्यांचे निधन ही माझ्यासाठी वैयक्तिक हानी आहे. अरुण जी हे निष्णात कायदेपंडित आणि उत्कृष्ट संसदपटू होते. त्यांचा प्रेमळ स्वभाव आणि बुद्धीमत्ता नेहमी स्मरणात राहिल. त्यांचे कुटुंबीय आणि समर्थकांप्रती मनापासून शोक व्यक्त करतो”.
S.Thakur/P.Kor
(Visitor Counter : 47
गृह मंत्रालय
केंद्रीय गृह आणि सहकार मंत्री अमित शाह, "स्वातंत्र्याचा अमृत महोत्सव" अंतर्गत राष्ट्रीय सुरक्षा दल  च्या 'सुदर्शन भारत परिक्रमा' या अखिल भारतीय कार रॅलीला शनिवारी दिल्लीच्या ऐतिहासिक लाल किल्ला येथून हिरवा झेंडा दाखवतील
केंद्रीय मंत्री अमित शहा केंद्रीय सशस्त्र पोलीस दलाच्या  सायकल रॅलींचे स्वागत करतील, देशाच्या विविध भागांमधून दांडी, ईशान्य आणि लेहपासून कन्याकुमारीपर्यंत रॅलीचे आयोजन केले होते आणि शनिवारी नवी दिल्लीत त्यांची सांगता होईल
7,500 किलोमीटर लांब प्रवासादरम्यान, एनएसजी कार रॅली 12 राज्यांच्या 18 शहरांमधील स्वातंत्र्य चळवळ आणि स्वातंत्र्यसैनिकांशी संबंधित महत्त्वाच्या आणि ऐतिहासिक ठिकाणांवरून जाईल आणि 30 ऑक्टोबर रोजी नवी दिल्लीतील पोलीस स्मारक येथे संपेल
नवी दिल्ली, 1 ऑक्टोबर 2021
भारताच्या स्वातंत्र्याची 75 वर्षे साजरी करण्यासाठी 'स्वातंत्र्याचा अमृत महोत्सव' अंतर्गत केंद्रीय गृह आणि सहकार मंत्री अमित शाह शनिवारी, 2 ऑक्टोबर रोजी दिल्लीच्या ऐतिहासिक लाल किल्ला येथून राष्ट्रीय सुरक्षा दलाच्या 'सुदर्शन भारत परिक्रमा' या अखिल भारतीय कार रॅलीला हिरवा झेंडा दाखवतील. याप्रसंगी, अमित शहा केंद्रीय सशस्त्र पोलीस दलाच्या  सायकल रॅलींचेही स्वागत करतील. देशाच्या विविध भागातून दांडी, ईशान्य प्रदेश आणि लेह पासून ते कन्याकुमारी पर्यंत आयोजित या रॅलींचा शनिवारी नवी दिल्ली येथे समारोप होणार आहे. टोकियो ऑलिम्पिक पदक विजेते नीरज चोप्रा, रवी कुमार दहिया आणि बजरंग पुनिया हे देखील यावेळी सन्माननीय अतिथी म्हणून उपस्थित राहतील. केंद्र सरकार आणि पोलीस दलातील वरिष्ठ अधिकारीही यावेळी उपस्थित असतील.
पंतप्रधान नरेंद्र मोदी यांच्या नेतृत्वाखाली, केंद्र सरकार आजच्या तरुणांमध्ये फारशी लोकप्रियता न लाभलेल्या शहीद आणि स्वातंत्र्य सैनिकांचे शौर्य आणि बलिदानाच्या भावनेचे पुनरुज्जीवन आणि त्यांच्याप्रति भावना मनात बिंबवण्यासाठी स्वातंत्र्याचा अमृत महोत्सव साजरा करत आहे. याअंतर्गत 7,500 किलोमीटर लांब प्रवासादरम्यान, एनएसजीची कार रॅली देशातील स्वातंत्र्य चळवळ आणि स्वातंत्र्य सैनिकांशी संबंधित महत्त्वाच्या आणि ऐतिहासिक ठिकाणांना भेट देत जाईल आणि 30 ऑक्टोबर, 2021 रोजी नवी दिल्लीतील पोलीस स्मारक येथे रॅलीची सांगता होईल. एनएसजीची कार रॅली देशाच्या 12 राज्यांमधील 18 शहरांमधून जाईल आणि काकोरी स्मारक , भारत माता मंदिर , नेताजी भवन बराकपोर , स्वराज आश्रम , टिळक घाट , फ्रीडम पार्क , मणिभवन/ऑगस्ट क्रांती मैदान  आणि साबरमती आश्रम  या ऐतिहासिक ठिकाणांना भेट देईल..
केंद्रीय सशस्त्र सुरक्षा दलांनी स्वातंत्र्याच्या अमृत महोत्सवानिमित्त देशाच्या विविध भागात सायकल रॅली आयोजित केल्या आहेत. सीएपीएफच्या सायकल रॅली 15 ऑगस्ट रोजी सुरू झाल्या होत्या, ज्यात अधिकारी आणि जवानांसह सुमारे 900 सायकलस्वारांनी 21 राज्यांतून प्रवास करत दिल्लीला पोहोचण्यासाठी सुमारे 41,000 किलोमीटरचे अंतर कापले.
केंद्रीय गृह मंत्रालयाअंतर्गत आयोजित, या रॅलींचा उद्देश देशाच्या स्वातंत्र्याचे 75 वे वर्ष 'स्वातंत्र्याचा अमृत महोत्सव' म्हणून साजरा करणे, स्वातंत्र्य लढ्याशी संबंधित ऐतिहासिक स्थळांना भेट देऊन परस्पर बंधुत्वाचा संदेश देणे, तरुणांना भेटून देशाची एकता आणि अखंडता राखण्यासाठी आणि देशभक्तीसाठी त्यांना प्रेरित करणे, स्वातंत्र्य चळवळीतील सर्व देशभक्त आणि शहीदांना श्रद्धांजली वाहणे आणि नागरिकांमध्ये आणि तरुणांमध्ये राष्ट्रीय एकात्मता, देशभक्ती आणि बंधुत्वाची भावना मजबूत करणे हा आहे.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 234
भारतीय निवडणूक आयोग
महाराष्ट्र विधान परिषदेच्या एका जागेसाठी पोटनिवडणूक
नवी दिल्ली, 3 जानेवारी 2020
महाराष्ट्र विधान परिषदेची एक जागा रिक्त आहे. याचे तपशील पुढीलप्रमाणे:
|
|
अनु. क्र.
|
|
सदस्याचे नाव
|
|
निवडणुकीचा प्रकार
|
|
रिक्त राहण्याचे कारण
|
|
मुदत
|
|
1.
|
|
मुंडे धनंजय पंडितराव
|
|
आमदारांकडून
|
|
24.10.2019 रोजी महाराष्ट्र विधानसभेत निवडून गेले.
|
|
07.07.2022
वरील रिक्त जागा भरण्यासाठी निवडणूक आयोगाने पोटनिवडणुकीचा निर्णय घेतला आहे. याचे वेळापत्रक पुढील प्रमाणे:
|
|
अनु. क्र.
|
|
कार्यक्रम
|
|
तारीख आणि दिववस
|
|
-
|
|
अधिसूचना जारी
|
|
7 जानेवारी, 2020 
|
|
-
|
|
उमेदवारी अर्ज दाखल करण्याची शेवटची तारीख
|
|
14 जानेवारी, 2020 
|
|
-
|
|
उमेदवारी अर्जाची छाननी
|
|
15 जानेवारी, 2020 
|
|
-
|
|
उमेदवारी अर्ज मागे घेण्याची शेवटची तारीख
|
|
17 जानेवारी, 2020 
|
|
-
|
|
मतदानाची तारीख
|
|
24 जानेवारी, 2020 
|
|
-
|
|
मतदानाची वेळ
|
|
सकाळी 9.00 ते संध्याकाळी 4.00
|
|
-
|
|
मतमोजणी
|
|
24 जानेवारी, 2020 
संध्याकाळी 5.00
|
|
-
|
|
निवडणूक प्रक्रिया या तारखेपूर्वी पूर्ण व्हायला हवी
|
|
28 जानेवारी 2020 
S.Tupe/S.Kane/D.Rane
(Visitor Counter : 173
पंतप्रधान कार्यालय
बुद्ध पौर्णिमेनिमित्त पंतप्रधानांकडून जनतेला शुभेच्छा
नवी दिल्ली, 30 एप्रिल 2018
पंतप्रधान नरेंद्र मोदी यांनी बुद्ध पौर्णिमेनिमित्त जनतेला शुभेच्छा दिल्या आहेत.
21 व्या शतकातही भगवान बुद्धांची शिकवण समर्पक आहे. समाजातले दु:ख आणि अन्याय दूर करण्यासाठी त्यांनी आपले आयुष्य समर्पित केले. त्यांच्या करुणा भावनेनं लाखो लोक प्रभावित झाले. बुद्ध पौर्णिमेच्या सर्वांना शुभेच्छा, असे पंतप्रधानांनी आपल्या संदेशात म्हटले आहे.
R.Tidke/N.Chitale/P.Kor
(Visitor Counter : 54
रस्ते वाहतूक आणि महामार्ग मंत्रालय
नागपुरात राष्ट्रीय वयोश्री आणि अदिप  योजनेअंतर्गत कार्यक्रमाचे नितीन गडकरी यांनी केले आयोजन
नवी दिल्ली, 1 सप्टेंबर 2022
केंद्र सरकारच्या राष्ट्रीय वयोश्री आणि अदीप  योजनेंतर्गत केंद्रीय रस्ते वाहतूक आणि महामार्ग मंत्री नितीन गडकरी यांनी आज नागपुरात ज्येष्ठ नागरिक आणि दिव्यांग व्यक्तींना मोफत उपकरणे आणि साहित्य प्रदान केले.
केन्द्र सरकारने, 2016 मधे पंतप्रधान नरेंद्र मोदी यांच्या नेतृत्वाखाली अपंग व्यक्तींचे हक्क कायदा लागू केला. याअंतर्गत 27 फेब्रुवारी ते 23 एप्रिल 2022 या कालावधीत राष्ट्रीय वयोश्री योजनेंतर्गत ज्येष्ठ नागरिक आणि दिव्यांग व्यक्तींसाठी शिबिराचे आयोजन करण्यात आले होते. यात नागपूर शहरातील 28,000 आणि नागपूर ग्रामीणमधील 8,000 अशा सुमारे 36,000 लोकांची पडताळणी करण्यात आली. या सर्वांना उपकरणे आणि साहित्याचे वाटप करण्यात येत आहे. या सर्व उपकरणे आणि साहित्याची एकूण किंमत 34.83 कोटी रुपये आहे.
नागपूर शहरातील सहाही विधानसभा मतदारसंघात या उपकरणांच्या वाटपासाठी कार्यक्रम आयोजित करण्यात येत असून, आजचा  हा त्याच मालिकेतील दुसरा कार्यक्रम आहे. आज पूर्व नागपूर विधानसभा मतदारसंघातील 4,549 लाभार्थ्यांना एकूण 34,130 उपकरणे देण्यात आली आहेत, त्यांची एकत्रित किंमत 4.82 कोटी रुपयांहून अधिक आहे..
या 43 प्रकारच्या उपकरणांमध्ये प्रामुख्याने तीन चाकी सायकल , व्हील चेअर, चालण्यासाठीच्या काठ्या, डिजिटल श्रवणयंत्र, दृष्टिहीनांसाठी स्क्रीन रीडिंग असलेले स्मार्ट फोन, ब्रेल कॅन , कृत्रिम हात आणि पाय यांसारखी साधने आणि साहित्य यांचा समावेश आहे.S.Kane/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 102
आयुष मंत्रालय
भारतातील वैद्यकीय पर्यटनाला प्रोत्साहन देण्यासाठी आयुष मंत्रालयाचा पर्यटन विकास महामंडळासोबत  सामंजस्य करार
आयटीडीसीद्वारे चालवण्यात येणाऱ्या हॉटेल्समध्ये आयुर्वेद आणि योग केंद्राच्या स्थापनेच्या आयुष्य मंत्रालय आणि आयटीडीसी आजमावणार शक्यता
नवी दिल्ली, 23 जानेवारी 2023
आयुर्वेद आणि इतर पारंपरिक औषध प्रणालींमध्ये वैद्यकीय मूल्य पर्यटनाला प्रोत्साहन देण्यासाठी एकत्र काम करण्याच्या दृष्टीने, आयुष मंत्रालयाने भारत सरकारच्या पर्यटन मंत्रालया अंतर्गत असलेल्या पर्यटन विकास महामंडळासोबत  सामंजस्य करारावर स्वाक्षरी केली आहे.
या सामंजस्य करारानुसार, पर्यटन विकास महामंडळाच्या  अधिकाऱ्यांना, आयुर्वेद आणि इतर पारंपरिक औषध प्रणालींमधील वैद्यकीय मूल्य पर्यटनाविषयी जागरूक करण्यासाठी आयुष मंत्रालय प्रशिक्षण देईल. या माध्यमातून पर्यटन सर्किट निश्चित केले जाईल ,यामध्ये आयुर्वेद आणि इतर पारंपरिक औषध प्रणालींमध्ये वैद्यकीय मूल्य पर्यटनाला प्रोत्साहन देण्यासाठी आणि पर्यटन विकास महामंडळाला वेळोवेळी सर्व तांत्रिक माहिती प्रदान करण्यासाठी मोठा वाव मिळेल.
आयुष मंत्रालयाच्या सूचनेनुसार, पर्यटन विकास महामंडळ "ज्ञान पर्यटन" अंतर्गत पर्यटन स्थळांमध्ये भारतीय वैद्यक पद्धतीच्या ऐतिहासिक वारसा स्थळांचा समावेश करेल आणि पर्यटकांसाठी उपयुक्त चित्रपट/साहित्य विकसित करू शकेल.आयुष्य मंत्रालय पर्यटन विकास महामंडळद्वारे चालवल्या जाणाऱ्या हॉटेल्समध्ये आयुर्वेद आणि योग केंद्राच्या स्थापनेच्या शक्यता आजमावेल आणि सहकार्याने जागरूकता कार्यशाळा आयोजित करेल.
आयुष मंत्रालय आणि पर्यटन विकास महामंडळाच्या प्रतिनिधी सह-अध्यक्ष असलेल्या संयुक्त कार्य गटाच्या माध्यमातून  सामंजस्य कराराची अंमलबजावणी आणि प्रगतीवर लक्ष ठेवले जाईल. वैद्यकीय मूल्य पर्यटनासाठी पसंतीचे ठिकाण म्हणून प्रचार करण्यासाठी संयुक्त कार्य गट मलेशिया, सिंगापूर आणि थायलंड इत्यादींनी अवलंबलेल्या सर्वोत्कृष्ट पद्धती देखील जाणून घेईल.
तिरुवनंतपुरम येथे जी 20 समूहाच्या भारताच्या अध्यक्षतेखालील अलीकडेच संपन्न झालेल्या पहिल्या आरोग्य कार्यगटाच्या बैठकीत, केरळ जी 20 प्रतिनिधींनी भारतात वैद्यकीय मूल्य पर्यटनाला प्रोत्साहन देण्यासाठी संधी आणि आव्हानांवर चर्चा केली.
ग्लोबल वेलनेस इन्स्टिट्यूटच्या  ‘द ग्लोबल वेलनेस इकॉनॉमी: लुकिंग बियॉन्ड कोविड’ या अहवालानुसार,अलिकडच्या वर्षांत भारतात वैद्यकीय पर्यटनात लक्षणीय वाढ झाली आहे. जागतिक निरामयता अर्थव्यवस्था वार्षिक 9.9% च्या प्रमाणे वाढेल. आयुष आधारित आरोग्यसेवा आणि निरामयता अर्थव्यवस्था 2025 पर्यंत 70 अब्ज डॉलर्सपर्यंत वाढण्याचा अंदाज आहे.N.Chitale/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 148
कृषी मंत्रालय
या वर्षीच्या खरीप हंगामात गेल्या वर्षीच्या तुलनेत 81.56 टक्के जास्त जमिनीवर पेरणी
भात व तेलबियांच्या पेरणी क्षेत्रात लक्षणीय वाढ
21 ऑगस्ट 2020 पर्यंत देशातील खरिपाची पेरणी एकूण 1062.93 लाख हेक्टर जमिनीवर पूर्ण झाली असून गेल्या वर्षीच्या खरीप हंगामात पेरणी खालची जमीन 979.15 लाख हेक्टर होती. त्यामुळे यावर्षी खरिपाच्या पेरणी क्षेत्रात गेल्या वर्षीच्या तुलनेत 8.56 टक्क्यांनी वाढ झाली आहे.
खरीप हंगामाच्या पेरणीची पिक निहाय सद्यस्थिती खालीलप्रमाणे आहे :
भात :
यावर्षीची पेरणी 378 .32 लाख हेक्टर क्षेत्रावर झाली आहे. गेल्या वर्षी याच हंगामात पेरणी क्षेत्र 338 पूर्णांक 65 लाख हेक्टर होतं. त्या तुलनेत यावर्षी पेरणी क्षेत्रात 11.71 टक्के वाढ झाल्याचे दिसून येत आहे.
डाळी:
यावर्षीची पेरणी 132.56 लाख हेक्टर क्षेत्रावर झाली आहे. गेल्या वर्षी याच हंगामात पेरणी क्षेत्र 124.15 लाख हेक्टर होतं. त्या तुलनेत यावर्षी पेरणी क्षेत्रात 6.77 टक्के वाढ झाल्याचे दिसून येत आहे.
भरड धान्य :
यावर्षीची पेरणी 174.06 लाख हेक्टर क्षेत्रावर झाली आहे. गेल्या वर्षी याच हंगामात पेरणी क्षेत्र 166.80 लाख हेक्टर होतं. त्या तुलनेत यावर्षी पेरणी क्षेत्रात 4.35 टक्के वाढ झाल्याचे दिसून येत आहे.
तेलबिया :
यावर्षीची पेरणी 191.14 लाख हेक्टर क्षेत्रावर झाली आहे. गेल्या वर्षी याच हंगामात पेरणी क्षेत्र 167.56 लाख हेक्टर होतं. त्या तुलनेत यावर्षी पेरणी क्षेत्रात 14.09 टक्के वाढ झाल्याचे दिसून येत आहे.
ऊस :
यावर्षीची पेरणी 52.19 लाख हेक्टर क्षेत्रावर झाली आहे. गेल्या वर्षी याच हंगामात पेरणी क्षेत्र 51.62 लाख हेक्टर होतं. त्या तुलनेत यावर्षी पेरणी क्षेत्रात 1.10 टक्के वाढ झाल्याचे दिसून येत आहे.
कापूस:
यावर्षीची पेरणी 127.69 लाख हेक्टर क्षेत्रावर झाली आहे. गेल्या वर्षी याच हंगामात पेरणी क्षेत्र 123.54 लाख हेक्टर होतं. त्या तुलनेत यावर्षी पेरणी क्षेत्रात 3.36 टक्के वाढ झाल्याचे दिसून येत आहे.
ताग व मेस्ता:
यावर्षीची पेरणी 6.97 लाख हेक्टर क्षेत्रावर झाली आहे. गेल्या वर्षी याच हंगामात पेरणी क्षेत्र 6.86 लाख हेक्टर होतं. त्या तुलनेत यावर्षी पेरणी क्षेत्रात 1.68 टक्के वाढ झाल्याचे दिसून येत आहे.
कोविड-19 चा पेरणी क्षेत्राच्या वाढीवर कोणताही विपरीत परिणाम झालेला दिसून येत नाही.
1 जून ते 20 ऑगस्ट 2020 पर्यंत देशभरात 663.0 मिलिमीटर पाऊस झाला असून याच काळातील पूर्वीची सरासरी 628.3 मिलिमीटर पावसाची आहे. त्यामुळे यावर्षी पावसाच्या प्रमाणातही 6 टक्के वाढ झाल्याचे दिसून येत आहे.
केंद्रीय जल समितीच्या अहवालानुसार देशातील 123 जलाशयांमध्ये गेल्या वर्षीच्या तुलनेत 90 टक्के पाणीसाठा झाला असून गेल्या दहा वर्षांमधील पाणीसाठ्याच्या सरासरीच्या तुलनेत हे प्रमाण 107 टक्के आहे.
गृह मंत्रालय
व्हिसा आणि वाहतूकीतील निर्बंधांमध्ये श्रेणीबद्ध शिथिलता
नवी दिल्ली, 22 ऑक्टोबर 2020
कोविड-19 साथीने निर्माण होणारी परिस्थिती लक्षात घेता, फेब्रुवारी, 2020 पासून आंतरराष्ट्रीय प्रवाशांची वाहतूक कमी करण्यासाठी भारत सरकारने अनेक पावले उचलली होती.
आता भारतात येणाऱ्या आणि भारताबाहेर जाणाऱ्या परदेशी आणि भारतीय नागरिकांच्या अधिक प्रवर्गासाठी व्हिसा आणि वाहतुकीतील निर्बंधांमध्ये वर्गवारीनुसार शिथिलता आणण्याचा निर्णय सरकारने घेतला आहे. म्हणूनच, अधिकृत विमानतळ आणि बंदर इमिग्रेशन चेक पोस्ट्सद्वारे हवाई किंवा जलमार्गाद्वारे टूरिस्ट व्हिसाशिवाय इतर ओसीआय आणि पीआयओ कार्डधारकांना आणि इतर परदेशी नागरिकांना इतर कोणत्याही उद्देशाने भारतात भेट देण्याची परवानगी देण्याचा निर्णय घेण्यात आला आहे. यामध्ये वंदे भारत मिशन, एअर ट्रान्सपोर्ट बबल व्यवस्था किंवा नागरी उड्डयन मंत्रालयाने परवानगी दिलेल्या कोणत्याही नॉन शेड्यूल व्यावसायिक उड्डाणांद्वारे चालविल्या जाणार्या उड्डाणांचा समावेश आहे. अशा सर्व प्रवाशांना आरोग्य व कुटुंब कल्याण मंत्रालयाच्या अलगीकरण आणि इतर आरोग्य / कोविड -19 बाबतीतील मार्गदर्शक सूचनांचे काटेकोरपणे पालन करावे लागेल.
या श्रेणीबद्ध शिथिलतेअंतर्गत, भारत सरकारने विद्यमान सर्व व्हिसा  तातडीने पुनर्संचयित करण्याचा निर्णय घेतला आहे.
अशा व्हिसाची वैधता कालबाह्य झाल्यास, संबंधित वर्गाचे नवीन व्हिसा संबंधित भारतीय मिशन / पोस्टवरून मिळू शकतात. वैद्यकीय उपचारासाठी भारतात येण्याची इच्छा असलेले परदेशी नागरिक वैद्यकीय व्हिसासाठी त्यांच्या वैद्यकीय परिचर्यासह अर्ज करु शकतात. या निर्णयामुळे परदेशी नागरिकांना व्यवसाय, परिषद, रोजगार, अभ्यास, संशोधन, वैद्यकीय इत्यादी विविध कारणांसाठी भारतात येणं शक्य होईल.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
‘अम्फान’ चक्रीवादळामुळे पश्चिम बंगालमधील प्रभावित भागांची पंतप्रधानांकडून हवाई पाहणी
राज्यातील तातडीच्या मदतकार्यासाठी पंतप्रधानांकडून 1000 कोटी रुपयांची मदत जाहीर
चक्रीवादळाशी संबंधित घटनांमधील मृतांच्या कुटुंबियांना 2 लाख रुपये तर जखमींना 50,000 रुपयांची मदत
नवी दिल्ली, 22 मे 2020
‘अम्फान’चक्रीवादळामुळे झालेल्या नुकसानाची पाहणी करण्यासाठी पंतप्रधान नरेंद्र मोदी यांनी आज पश्चिम बंगालचा दौरा केला. त्यांच्यासोबत, केंद्रीय मंत्री धर्मेंद्र प्रधान, केंद्रीय राज्यमंत्री बाबुल सुप्रियो, प्रतापचंद्र सरंगी, आणि श्रीमती देबश्री चौधरी हे मंत्रीही होते. पंतप्रधानांनी यावेळी पश्चिम बंगालचे राज्यपाल जगदीप धनखड़, मुख्यमंत्री ममता बैनर्जी यांच्यासह प्रभावित भागांची हवाई पाहणी केली.
त्यांनतर, पंतप्रधानांनी केंद्र आणि राज्य सरकारमधील वरिष्ठ अधिकाऱ्यांची बैठक घेतली. पंतप्रधानांच्या अध्यक्षतेखाली झालेल्या या बैठकीत बंगाल मध्ये सुरु असलेल्या मदत आणि पुनर्वसन कार्याचा आढावा घेण्यात आला. पश्चिम बंगालमध्ये त्वरित मदतकार्य करण्यासाठी पंतप्रधानांनी 1000 रुपयांची मदत जाहीर केली. राज्य सरकारकडून मदतीसाठीचे औपचारिक विनंतीपत्र मिळाल्यानंतर केंद्र सरकार चक्रीवादळामुळे झालेल्या नुकसानाची पाहणी करण्यासाठी, आंतर-मंत्रालयीन पथके पश्चिम बंगालमध्ये पाठवेल. या पथकाने केलेल्या पाहणीच्या आधारावर पुढचे आर्थिक सहाय्य दिले जाईल.
या संकटाच्या काळात केंद्र सरकार खंबीरपणे पश्चिम बंगालच्या जनतेसोबत उभे आहे असे सांगत, या चक्रीवादळात मृत्यूमुखी पडलेल्यांच्या कुटुंबियांच्या दुःखात आपण सहभागी असल्याची भावना पंतप्रधानांनी व्यक्त केली. या संकटात बळी गेलेल्यांच्या कुटुंबियांना प्रत्येकी 2 लाख रुपये तर गंभीर जखमींना प्रत्येकी 50, मदत देण्याची घोषणाही पंतप्रधानांनी केली.
या संकटाच्या काळात केंद्र सरकार राज्य सरकारसोबत मिळून काम करेल, अशी ग्वाही त्यांनी जनतेला दिली. प्रभावित भागातील पायाभूत सोयी-सुविधा उभारण्यासाठी सर्वतोपरी मदत केली जाईल, असेही त्यांनी सांगितले.
पंतप्रधान मोदी यांचा पश्चिम बंगालचा, या वर्षातला हा दुसरा दौरा आहे. उत्तरप्रदेश वगळता, या वर्षात, केवळ बंगालमध्येच पंतप्रधानांनी एक पेक्षा अधिक दौरे केले आहेत. याआधी 11-12 जानेवारीला पंतप्रधानांनी कोलकाता पोर्ट ट्रस्टच्या दीडशेव्या जयंती समारंभानिमित झालेल्या कार्यक्रमात नुतनीकरण झालेल्या चार वारसास्थळांचे लोकार्पण केले होते आणि बेलूर मठालाही भेट दिली होती.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधानांनी 30 जानेवारी 2022 रोजी होणाऱ्या ‘मन की बात’ कार्यक्रमामध्ये चर्चा करण्यासाठी नागरिकांकडून त्यांच्या कल्पना आणि सूचना मागविल्या
नवी दिल्ली 19 जानेवारी 2022
रविवार, 30 जानेवारी 2022 रोजी होणाऱ्या ‘मन की बात’ या कार्यक्रमात कोणते विषय चर्चिले जावेत याबद्दल माहिती मिळविण्यासाठी पंतप्रधान नरेंद्र मोदी यांनी नागरिकांकडून त्यांच्या कल्पना तसेच सूचना मागविल्या आहेत.
ट्विट संदेशात पंतप्रधान म्हणाले;
“या महिन्यात 30 तारखेला वर्ष 2022 मधील पहिला ‘#MannKiBaat’ कार्यक्रम होणार आहे. मला खात्री आहे की तुमच्याकडे प्रेरणादायी जीवन कथा आणि विषय याबद्दल सांगण्यासारखे खूप काही आहे. तुमच्याकडील माहिती मायगव्ह वर किंवा नमो अॅपवर सामायिक करा. तसेच 1800-11-7800 या क्रमांकावर तुमचा संदेश रेकॉर्ड करून पाठवा.”
रसायन आणि खते मंत्रालय
मनसुख मांडवीय यांनी केंद्रीय रसायने आणि खते मंत्री म्हणून कार्यभार स्वीकारला
नवी दिल्ली, 9 जुलै 2021
मनसुख मांडवीय यांनी आज नवी दिल्लीत केंद्रीय रसायने आणि खते मंत्री म्हणून कार्यभार स्वीकारला.मंत्रालयाच्या सचिवांनी आणि वरिष्ठ अधिकाऱ्यांनी त्यांचे स्वागत केले.
S.Tupe/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
संरक्षण मंत्रालय
रॉयल ऑस्ट्रेलियन नेव्ही आणि भारतीय नौदलाचा द्विपक्षीय सराव - `ऑसिन्डेक्स`
नवी दिल्ली, 6 सप्टेंबर 2021
भारतीय नौदलाच्या टास्क ग्रुपमध्ये सहभागी असलेले जहाज शिवालिक आणि कदमत, पूर्व ताफ्याचे फ्लॅग ऑफिसर कमांडिंग, रियर अडमिरल तरूण सोबती, व्हीएसएम यांच्या नेतृत्वाखाली, 6 ते 10 सप्टेंबर 21 दरम्यान होणाऱ्या ऑसिन्डेक्सच्या  चौथ्या आवृत्तीत भाग घेत आहेत. रॉयल ऑस्ट्रेलियन नेव्ही  अनझॅक क्लास गेट, एचएमएएस वारामुंगा ज्यांनी भारतीय नौदलासह मलाबार सरावात भाग घेतला होता, ते या सरावात सहभागी होत आहेत. या ऑसिन्डेक्सच्या आवृत्तीमध्ये जहाज, पाणबुडी, हेलकॉप्टर आणि सहभागी नौदलांच्या लांब पल्ल्याच्या सागरी गस्तीच्या विमानांमधील हवाई ऑपरेशन्स यांचा समावेश आहे.
सहभागी होणारी भारतीय नौदलाची जहाजे शिवालिक आणि कदमत ही अनुक्रमे अत्याधुनिक स्वदेशी बनावटीची आणि तयार केलेले मार्गदर्शित क्षेपणास्त्र स्टील्थ फ्रिगेट आणि अँटी सबमरीन कॉर्वेट पद्धतीचे आहेत. ती पूर्व नौदल कमांड अंतर्गत विशाखापट्टणम येथे स्थित भारतीय नौदलाच्या पूर्व ताफ्याचा एक भाग आहेत. भारतीय नौदलाची द्विपक्षीय सागरी कसरत म्हणून 2015 मध्ये सुरू झालेल्या ऑसिन्डेक्स मधील सहभाग गेल्या काही वर्षांत वाढत राहिला आहे आणि 2019 मध्ये बंगालच्या उपसागरात आयोजित केलेल्या सरावाच्या तिसऱ्या आवृत्तीत प्रथमच पाणबुडीविरोधी सरावांचा समावेश केला आहे.
चौथ्या आवृत्तीमध्ये, दोन्ही देशांची जहाजे एचएएमएस रॅनकिन, या ऑस्ट्रेलियाच्या पाणबुडी समवेत तसेच रॉयल ऑस्ट्रेलियन एअर फोर्स P-8A आणि F-18A विमान यांच्याबरोबरच हेलिकॉप्टर्ससह सराव करतील. या सरावामुळे दोन्ही नौदलांना आंतर-कार्यक्षमता वाढविण्याची, सर्वोत्तम पद्धतींमधून लाभ मिळविण्याची आणि सागरी सुरक्षा ऑपरेशन्ससाठी प्रक्रियेची समज विकसित करण्याची संधी मिळेल.
हा सराव 18 ऑगस्ट 21 रोजी भारतीय नौदलाचे नौदल प्रमुख, आणि ऑस्ट्रेलियाचे नौदल प्रमुख यांच्यात झालेल्या समझोत्याचे प्रतिनिधित्व आहे. हा महत्त्वाचा दस्तऐवज दोन राष्ट्रांमधील `2020 व्यापक धोरणात्मक भागीदारी`शी संबंधित आहे, आणि हिंद – प्रशांत क्षेत्रातील शांतता, सुरक्षा आणि स्थिरतेला प्रोत्साहन देणाऱ्या प्रादेशिक आणि जागतिक सुरक्षेबाबतच्या आव्हानांची सामायिक बांधिलकी आणखी दृढ करण्याच्या उद्देशाने करण्यात आला आहे. कोविड निर्बंध असूनही या सरावाचे आयोजन हे सहभागी नौदलांमधील विद्यमान समन्वयाची साक्ष देणारे आहे.M.Iyengar/S.Shaikh/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 236
पंतप्रधान कार्यालय
आयुष्मान भारत योजनेची व्याप्ती 1.60 लाखांपेक्षा जास्त आरोग्य आणि निरामयता केंद्रांपर्यंत पोहोचल्याबद्दल पंतप्रधानांनी केले कौतुक
नवी दिल्ली, 10 जुलै 2023
आयुष्मान भारत योजनेची व्याप्ती 1.60 लाखांपेक्षा अधिक आरोग्य आणि निरामयता केंद्रांपर्यंत पोहोचल्याबद्दल पंतप्रधान नरेंद्र मोदी यांनी कौतुक केले आहे.
केंद्रीय आरोग्य आणि कुटुंबकल्याणमंत्री डॉ मनसुख मांडवीय यांनी केलेले ट्विट सामाईक करत पंतप्रधानांनी त्यावर ट्विट केले आहे :
"गरिबांना उच्च दर्जाची आणि परवडण्याजोगी आरोग्यव्यवस्था प्रदान करण्याच्या आमच्या प्रयत्नांना गती मिळत आहे.”
S.Patil/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
माहिती आणि प्रसारण मंत्रालय
रिहर्सल हा अतीमानव आणि अभिनेता यांच्यातील विरोधाभास मध्यवर्ती मंचावर प्रकट करणारा चित्रपट: दिग्दर्शक खुस्नोरा रोझमाटोवा
गोवा/मुंबई, 24 नोव्हेंबर 2022
सुप्रसिद्ध जर्मन तत्ववेत्ता फ्रेडरिक नित्शे यांच्या मते 'अतिमानव' हे भविष्यातील मानवाचे ध्येय्य नसून आदर्श असेल. सुफी तत्त्वज्ञानातही हेच तत्त्वज्ञान स्वीकारले जाते. माणूस नेहमीच क्षणिक असतो, त्यावर मात करता येत नाही. अतीमानावाचा आत्मा म्हणजे, म्हणजेच परिपूर्णतेचा शोध.
गोव्यामधील 53 व्या आंतरराष्ट्रीय चित्रपट महोत्सवाच्या आंतरराष्ट्रीय पॅनोरमा विभागांतर्गत प्रदर्शित झालेल्या ‘रिहर्सल’ चित्रपटाचे कथानक याच मुख्य तत्त्वज्ञानाभोवती फिरते. "इफ्फी टेबल टॉक्स" ला संबोधित करताना, दिग्दर्शक खुस्नोरा रोझमाटोवा यांनी आज सांगितले की हा चित्रपट पूर्वेकडच्या आणि पश्चिमेकडेच्या, दोन्ही ठिकाणच्या महामानवांच्या तत्त्वज्ञानाने प्रेरित आहे. "रिहर्सल" थिएटरमध्ये काम करणारा नायक, ऑरझू, याच्या माध्यमातून अतीमानवा मधील गतीशीलता प्रकट करते. "तिचे नाटक एका श्रेष्ठ पुरुषाच्या जन्माविषयी वर्णन करते, कारण जेव्हा श्रेष्ठ पुरुष जन्माला येतो, तेव्हा लोक अत्याचार, दुःखापासून मुक्त होतात आणि त्या निर्मात्याशी एकरूप होतात", त्या पुढे म्हणाल्या.
भारतीय चित्रपटसृष्टीबद्दल विचारलेल्या प्रश्नाला उत्तर देताना खुस्नोरा म्हणाल्या की, राज कपूर यांच्या चित्रपटातील गाणी उझबेकिस्तानमध्ये खूप लोकप्रिय आहेत. त्या पुढे म्हणाल्या की उझबेकिस्तानमध्ये जास्त महिला चित्रपट निर्मात्या नाहीत, पण अलीकडच्या काळात यात हळूहळू बदल होत आहे.
'इफ्फी टेबल टॉक्स'ला संबोधित करताना दिग्दर्शक खुस्नोरा रोझमाटोवा)
आंतरराष्ट्रीय पॅनोरमा अंतर्गत ‘रिहर्सल’ हा चित्रपट काल इफ्फी-53 मध्ये प्रदर्शित करण्यात आला.
‘रिहर्सल’ चित्रपट:
मूळ शीर्षक: Repititsia
दिग्दर्शक आणि पटकथा लेखक: खुस्नोरा रोझमाटोवा
निर्माता: रुस्तम जामिलोव
डीओपी: इस्लोम रीसोलोव
संपादक: तैमूर कियासोव
कलाकार: तोहिर सैदोव, एलमिरा रहीम जोनोवा, झारीफा जी'आफुरोवा, मुस्लिमा मुहम्मदी येवा
सारांश:
ओरझू एक नाट्य कलाकार आहे. चित्रपटाची सुरुवात एका दृश्याने होते जिथे दिग्दर्शक आपल्या मुलाची एका जुन्या सिनेगॉगमध्ये सुंता करतो, ज्या धार्मिक कथेचा संदर्भ देऊन अब्राहमने इश्माएलचा बळी देण्याचे ठरवले. एक नवीन नाटक श्रेष्ठ माणसाच्या जन्माबद्दल बोलते, कारण जेव्हा एखादा श्रेष्ठ माणूस जन्माला येतो, तेव्हा लोक अत्याचारापासून, दुःखापासून वाचतात आणि त्या निर्मात्याशी एकरूप होतात. ओरझू हा चित्रपटाचा नायक आहे, पण हे स्पष्ट आहे की श्रेष्ठ माणसाच्या कल्पनेची सध्या गरज नाही, कारण लोक त्यासाठी अद्याप तयार नाहीत.
येथे पूर्ण संवाद पहा:PIB Mumbai | G.Chippalkatti/R.Agashe/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 135
वाणिज्य आणि उदयोग मंत्रालय
भारतात एप्रिल ते डिसेंबर 2020 दरम्यान 67.54 अब्ज अमेरिकन डॉलर्स इतकी थेट परदेशी गुंतवणूक
2020-21 च्या पहिल्या नऊ महिन्यांत थेट परदेशी गुंतवणुक भांडवलामध्ये 40 टक्क्यांची  वाढ
भारताच्या अर्थव्यवस्थेच्या वाढीसाठी थेट परदेशी गुंतवणूक अत्यंत महत्वाचा घटक असून अर्थव्यवस्थेच्या विकासासाठी कर्जास्वरूपात नसलेला मोठा आर्थिक स्त्रोत आहे. त्यामुळेच, गुंतवणूक स्नेही आणि सहज अमलात आणता येणारे थेट परदेशी धोरण ठरवणे हा सरकारचा प्रयत्न असतो. यामागचा उद्देश थेट परदेशी धोरण अधिक सुलभ करत त्यातील अडथळे दूर करणे हाच आहे. याच दिशेने सरकारने गेल्या साडेसहा वर्षात उचललेल्या पावलांची फळे आता मिळू लागली आहेत. देशात सातत्याने थेट परदेशी गुंतवणुकीचा वाढता ओघ, त्याचेच द्योतक आहे.थेट परदेशी गुंतवणुकविषयक धोरण अधिकाधिक उदार आणि सुलभ करण्याच्या प्रयत्नांचा भाग म्हणून सरकारने विविध क्षेत्रात एफडीआय सुधारणा केल्या आहेत.
याच उपाययोजना आणि सुधारणांमुळे भारतात, सातत्याने थेट परदेशी गुंतवणूक होत आहे. भारताच्या थेट परदेशी गुंतवणूकीसंदर्भात जाणवलेली काही तथ्ये, भारत, हा जागतिक पातळीवरील गुंतवणूकदारांसाठी कसा पसंतीचा देश ठरला आहे, हेच सूचित करणारे आहेत:
- भारतात एप्रिल ते डिसेंबर 2020 या काळात 67.54 अब्ज डॉलर्स थेट परदेशी गुंतवणूक झाली. या वित्तीय वर्षातील पहिल्या नऊ महिन्यांत झालेली ही आजवरची सर्वाधिक गुंतवणूक असून 2019-20 मधील याच कालावधीच्या तुलनेत. त्यात 22% टक्क्यांची वाढ झाली आहे.
- वित्तीय वर्ष 2020-21 च्या पहिल्या नऊ महिन्यांत थेट परदेशी गुंतवणुकीच्या भांडवलाचा ओघही गेल्या वर्षीच्या याच कालावधीच्या तुलनेत  40% नी वाढला.
- वित्तीय वर्ष 2020-21 च्या तिसऱ्या तिमाहीत  गेल्या वर्षीच्या तिसऱ्या तिमाहीच्या तुलनेत  37% वाढ झाली आहे.
- या थेट परदेशी गुंतवणुकीमुळे  डिसेंबर 2020 या महिन्यात 24% सकारात्मक वाढ झाल्याचे निदर्शनास आले आहे. 2019 च्या डिसेंबर महिन्यात ही गुंतवणूक 7.46 अब्ज डॉलर्स इतकी होती.